Document ID: 32005D0836

DEĊIŻJONI TAL-KUMITAT POLITIKU U TA' SIGURTÀ EUPOL COPPS/1/2005
tas-16 ta’ Novembru 2005
dwar il-ħatra tal-Kap tal-Missjoni/Kummissarju tal-Puluzija tal-Missjoni tal-Pulizija ta' l-Unjoni Ewropea għat-Territorji Palestinjani (EUPOL COPPS)
(2005/836/PESK)
IL-KUMITAT POLITIKU U TA’ SIGURTÀ,
Wara li kkunsidra t-Trattat dwar l-Unjoni Ewropea u b’mod partikolari t-tielet paragrafu ta' l-Artikolu 25 tiegħu,
Wara li kkunsidra l-Azzjoni Konġunta tal-Kunsill 2005/797/PESK ta' l-14 ta’ Novembru 2005 dwar il-Missjoni tal-Pulizija ta' l-Unjoni Ewropea għat-Territorji Palestinjani (1), u b'mod partikolari l-Artikolu 11(2) tagħha,
Billi:
(1)
L-Artikolu 11(2) ta' l-Azzjoni Konġunta 2005/797/PESK jipprovdi li l-Kunsill jawtorizza lill-Kumitat Politiku u ta' Sigurtà biex jieħu d-deċiżjonijiet rilevanti skond l-Artikolu 25 tat-Trattat, inkluża d-deċiżjoni li jaħtar, fuq proposta tas-Segretarju Ġenerali/Rappreżentant Għoli, Kap ta' Missjoni/Kummissarju tal-Pulizija.
(2)
Is-Segretarju Ġenerali/Rappreżentant Għoli ppropona l-ħatra tas-Sur Jonathan McIvor,
IDDEĊIEDA KIF ĠEJ:
Artikolu 1
Is-Sur Jonathan McIvor huwa b'dan maħtur il-Kap tal-Missjoni tal-Pulizija ta' l-Unjoni Ewropea għat-Territorji Palestinjani (EUPOL COPPS) mill-jum minn meta tibda l-missjoni. Sa dik id-data, huwa għandu jaġixxi bħala l-kap ta' l-iskwadra ta' l-ippjanar.
Artikolu 2
Din id-Deċiżjoni għandha jkollha effett mill-jum ta’ l-adozzjoni tagħha.
Hija għandha tapplika sal-31 ta’ Diċembru 2006.
Magħmul fi Brussell, 16 ta’ Novembru 2005.

Labels: 18
9
5
15